पाएं अपने शहर की ताज़ा ख़बरें और फ्री ई-पेपरडाउनलोड करें
जिले में काेराेना संक्रमण की रफ्तार कम नहीं हाे रही है। सोमवार को 380 नए संक्रमित मिले। इसके साथ ही जिले में संक्रमिताें का आंकड़ा 20 हजार काे पार कर गया। यह 20302 पर पहुंच गई। इससे पहले सात अप्रैल काे आंकड़ा 10 हजार के पार पहुंच गया था। इसके 14 दिन बाद 22 अप्रैल काे ही यह 15 हजार काे पार कर गया था। उसके 11 दिन बाद 3 मई काे यह 20 हजार के पार पहुंच गया।
हालांकि इनमें 16417 लाेग पूरी तरह से ठीक हो चुके हैं। मुख्य बात यह है कि नए संक्रमिताें में 56 लोग ही शहरी इलाकों के हैं। बाकी ग्रामीण क्षेत्र के हैं। यानी अब ग्रामीण इलाकाें में काेराेना बहुत तेजी से पांव पसार रहा है। हालांकि राहत की बात यह रही कि साेमवार को 528 लोगों ने कोरोना को मात भी दे दी। इस बीच काेराेना से जिले में दाे लाेगाें की माैत हाे गई। सोमवार को जिले में कोरोना के सक्रिय मरीजों की संख्या 3683 रही। रिकवरी रेट बढ़कर 80.86 प्रतिशत हो गया।
सिविल सर्जन डॉ. उमेश शर्मा ने बताया कि 40 वर्षीय क्षेत्रीय एकाउंटेंट मैनेजर, मायागंज अस्पताल की 30 व 36 साल की दो नर्स व 40 साल का एक कर्मचारी कोरोना संक्रमित पाया गया। इसके अलावा पुलिस लाइन में 35 व 38 साल के दो पुलिसकर्मी कोरोना संक्रमित हुए हैं। लालबाग के एक परिवार में 70 साल की महिला बुजुर्ग और 30 साल की महिला कोरोना संक्रमित हुई है। इसके अलावा तिलकामांझी में चार संक्रमित मिले हैं। मायागंज माेहल्ले में 75 साल का बुजुर्ग व उनके घर का आठ साल का बच्चा व 18 साल का युवक कोरोना संक्रमित हुआ है। ज्योति बिहार कॉलोनी में एक परिवार में 35 साल का युवक और उसकी 30 साल की पत्नी व पांच साल का बच्चा कोरोना पॉजिटिव मिला। इसी कॉलोनी में ही 45 साल का युवक भी पाॅजिटिव है। अलीगंज में एक परिवार की 31 साल की महिला व 17-17 साल की दो किशोरियां संक्रमित पायी गयी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn